นำกุ้งไปประกอบอาหาร อุ่นกุ้ง ละลายกุ้ง
กุ้งเหมาะนำไปเสริมอาหารประเภทพาสต้าทั่วไป คุณอาจจะนำเส้นพาสต้าที่คุณเลือกไปต้มให้สุก จากนั้นก็ใส่ส่วนผสมอย่างพาร์เมซานชีส กระเทียม และใบโหระพาแห้งลงไปเพื่อให้ได้รสชาติ จากนั้นใส่กุ้งอุ่นใหม่ๆ ลงไปในพาสต้าเพื่อเพิ่มสารอาหาร เพื่อเพิ่มคุณค่าให้กับจานอาหาร ให้เติมผัดผักลงไปด้วย แค่เนยกระเทียมก็สามารถเพิ่มรสชาติบางเบาแต่อร่อยให้กับกุ้งได้ ใส่เนยประมาณ 1 ช้อนกับกระเทียมสับ 2-3 กลีบลงไปในกุ้ง คลุกเคล้ากุ้งเข้ากับเนยกระเทียมจนเนยกระเทียมเคลือบตัวกุ้ง จากนั้นก็รับประทานได้เลย ถ้าคุณจัดงานปาร์ตี้ ให้อุ่นกุ้งที่ปรุงสุกแล้ว ใส่ลงในจานแล้ววางถัดจากซอสค็อกเทล แขกของคุณสามารถรับประทานกุ้งเป็นของว่างได้ตลอดทั้งคืน สลัดเป็นอาหารที่เหมาะกับมื้อกลางวันและมื้อเย็นเป็นอย่างยิ่ง ถ้าคุณอยากจะเพิ่มโปรตีนสักหน่อย ก็ให้ใส่กุ้งสักหนึ่งกำมือลงไป วิธีนี้จะทำให้คุณรู้สึกอิ่มกับการรับประทานสลัดมากขึ้น ลดการรับประทานของขบเคี้ยวมากเกินไปได้ตลอดทั้งวัน เรียงกุ้งบนจานที่ใช้กับไมโครเวฟได้ วางเรียงให้ห่างกันชั้นเดียวไม่ให้มีส่วนไหนซ้อนกัน พรมน้ำลงบนจานจากนั้นเอาแรปพลาสติกหุ้ม อุ่นกุ้งในไมโครเวฟด้วยไฟแรง 1-2 นาที  ถ้ากุ้งยังไม่ร้อนพอ ให้อุ่นในไมโครเวฟต่ออีกประมาณ 30 วินาที กุ้งที่อุ่นด้วยไมโครเวฟจะร้อนมาก เพราะฉะนั้นต้องทิ้งไว้ให้เย็นก่อนเสิร์ฟ ถ้ากุ้งปรุงรสมาเรียบร้อยแล้ว การนึ่งจะช่วยรักษารสชาติของกุ้งไว้ได้ ใสน้ำลงไปในหม้อแล้ววางตะกร้านึ่งหรือกระชอนลงไปในหม้อ ใส่กุ้งลงไปในตะกร้านึ่งหรือกระชอน จากนั้นนำไปหม้อไปวางบนเตาแก๊สแล้วตั้งไฟต้มน้ำให้เดือด นึ่งจนกว่ากุ้งจะเริ่มมีกลิ่นหอมออกมา อย่าวางกุ้งซ้อนกันสูงเกินไปในตะกร้านึ่ง และอย่าให้กุ้งโดนน้ำ ถ้ากุ้งคลุกขนมปังหรือมะพร้าวมาแล้ว อุ่นในเตาอบจะดีที่สุด ห่อกุ้งหลวมๆ ไว้ในฟอยล์และวางบนถาดอบ อบประมาณ 15 นาทีที่อุณหภูมิ 149 องศาเซลเซียส เทน้ำมันลงไปให้พอเคลือบก้นกระทะตื้นหรือกระทะทอดแล้ววางลงบนเตา วางกุ้งเป็นชั้นเดียวเท่าๆ กัน อุ่นกุ้งด้านละ 2-3 นาที ถ้ากุ้งปรุงสุกแช่แข็งอยู่ ให้เอาถุงออกมาวางไว้ในตู้เย็นช่องธรรมดาจะดีที่สุด คุณควรละลายกุ้งข้ามคืนและกุ้งก็น่าจะพร้อมใช้ในตอนเช้า โดยทั่วไปแล้ววิธีนี้เป็นวิธีที่ได้ประสิทธิภาพมากที่สุด เพราะฉะนั้นให้ละลายกุ้งไว้ข้ามคืนทุกครั้งที่ทำได้ ถ้าคุณไม่มีเวลาละลายกุ้งข้ามคืน คุณสามารถนำกุ้งใส่ชามแช่น้ำเย็นได้ วางชามลงในอ่างล้างจานแล้วเปิดก๊อกน้ำเพื่อให้น้ำเย็นไหลออกมาเล็กน้อย วางชามไว้ในอ่างล้างจานประมาณ 15 นาทีเพื่อละลายกุ้ง กุ้งที่ปรุงสุกแล้วส่วนใหญ่จะมีการเอาเส้นดำออกไปแล้ว แต่ถ้าตรงหลังกุ้งยังมีเส้นดำอยู่ ให้ใช้กรรไกรตัดเปลือกกุ้งที่อยู่ตรงหลัง จากนั้นใช้กรรไกรจับเส้นดำแล้วค่อยๆ ดึงออกมาจากตัวกุ้ง
ทำพาสต้าใส่กุ้ง. ปรุงรสกุ้งด้วยเนยกระเทียม. เสิร์ฟกุ้งเป็นของว่าง. ใส่กุ้งลงไปในสลัด. ใช้ไมโครเวฟอุ่นกุ้งด้วยไฟแรง 1-2 นาที. นึ่งกุ้งปรุงรสบนเตาแก๊ส. ทำกุ้งคลุกขนมปังหรือมะพร้าวในเตาอบ. นำกุ้งไปอุ่นในกระทะตื้น. ถ้าทำได้ให้ละลายกุ้งไว้ในตู้เย็นข้ามคืน. ละลายกุ้งในน้ำเย็นประมาณ 15 นาที. ดึงเส้นดำหลังกุ้งออก.
https://www.wikihow.com/Cook-Already-Cooked-Shrimp https://www.wikihow.com/Cook-Already-Cooked-Shrimp https://www.wikihow.com/Cook-Already-Cooked-Shrimp
Using Your Shrimp in Meals Reheating the Shrimp Thawing the Shrimp